ಬಹುತೇಕ ಆಧುನಿಕ ಪ್ಯಾಸೇಂಜರ್ ಹಡಗುಗಳಲ್ಲಿರುವಂತೆ, "ಕ್ವೀನ್ ಮೇರಿ ೨" ಯಲ್ಲಿರುವ ಪ್ರಮುಖ ಸಾರ್ವಜನಿಕ ಕೊಠಡಿಗಳಲ್ಲಿ ಅನೇಕವು ಹಡಗಿನ ಕೆಳ ಡೆಕ್‌ಗಳಲ್ಲಿ ಇದ್ದು, ಪ್ರಯಾಣಿಕರ ಕ್ಯಾಬೀನುಗಳನ್ನು ಮೇಲೆ ಇರಿಸಲಾಗಿದೆ.
ಇದು ಸಾಂಪ್ರದಾಯಿಕ ಸಮುದ್ರಯಾನ ಹಡಗುಗಳ ಅಭ್ಯಾಸಕ್ಕೆ ವಿರುದ್ಧವಾಗಿತ್ತು, ಆದರೆ ಇದರ ವಿನ್ಯಾಸವು ಬಲವಾದ ಹಡಗಿನ ಹೊದಿಕೆಯಲ್ಲಿ ದೊಡ್ದ ಕೋಣೆಗಳು ಇರುವುದಕ್ಕೆ ಅನುವು ಮಾಡಿಕೊಟ್ಟಿತ್ತು, ಅಷ್ಟೆ ಅಲ್ಲದೆ ಹಡಗಿನ ಮೇಲ್ಭಾಗದಲ್ಲಿ ಹೆಚ್ಚಿನ ಪ್ರಯಾಣಿಕರಿಗೆ ಖಾಸಗಿ ಬಾಲ್ಕನಿಗಳು ಇದ್ದು , ಅತಿ ದೊಡ್ದ ಅಲೆಗಳ ಯಾವುದೇ ತೊಂದರೆಯಿಂದ ಮುಕ್ತವಾಗಿದ್ದವು.
ಪೈನ್‌ರವರು ಡೆಕ್‌ಗಳ ಎರಡು ಪ್ರಮುಖ ಸಾರ್ವಜನಿಕ ಕೊಠಡಿಗಳಿಗೆ( "ನಾರ್ಮಾಂಡಿ" ಯ ಶೈಲಿಯಲ್ಲಿ ), ಒಂದು ಮಧ್ಯ ಅಕ್ಷೆಯನ್ನು ರೂಪಿಸುವ ಉದ್ದೇಶ ಹೊಂದಿದ್ದರು, ಆದರೆ ಒಂದು ಸಂಪೂರ್ಣ ನೀಳ ನೋಟವು ಹಡಗಿನಲ್ಲಿನ ಅನೇಕ ಕೋಣೆಗಳಿಂದ ಒಡೆಯಲ್ಪಟ್ಟಿತು.
ಸ್ಟರ್ನ್‌ಗೆ ನೇರವಾಗಿ ಅಲ್ಲದೇ ಇದ್ದರೂ ಹಡಗಿನ ಇನ್ನೊಂದು ಹಿಂಭಾಗದಲ್ಲಿ ಭೋಜನದ ಕೋಣೆಗಳನ್ನು ನಿರ್ಮಿಸಲಾಗಿತ್ತು, ಹಡಗಿನ ಮಂದಿನ ಮತ್ತು ಹಿಂಭಾಗದಲ್ಲಿ ಮಾಡಿರುವ ಪಿಚಿಂಗ್ ಅತ್ಯಂತ ಗಮನಾರ್ಹವಾದುದು ಹಾಗೂ ಹೆಚ್ಚಿನ ವೇಗದಲ್ಲಿರುವಾಗ ಉಂಟಾಗುವ ಕಂಪನಗಳು ಉಪಹಾರ ಸೇವಿಸುತ್ತಿರುವ ಪ್ರಯಾಣಿಕರಿಗೆ ತೊಂದರೆಯನ್ನುಂಟು ಮಾಡಬಹುದಾಗಿದ್ದವು.
ಡೆಕ್ ೨, ಹಡಗಿನ ಅತ್ಯಂತ ಕೆಳಗಿನ ಡೆಕ್ ಆಗಿದ್ದು , ಪ್ರಕಾಶಮಾನವಾದ ಚಲನಚಿತ್ರ ಮಂದಿರಗಳು, ತಾರಾಲಯ (ಸಮುದ್ರದಲ್ಲೇ ಪ್ರಪ್ರಥಮ) ರಾಯಲ್ ಕೋರ್ಟ್ ಥಿಯೇಟರ್; ಗ್ರಾಂಡ್ ಲೊಬ್ಬಿ, " ಎಂಪೈರ್ ಕ್ಯಾಸಿನೋ"; ಗೋಲ್ಡನ್ ಲಯನ್ ಕ್ಲಬ್"; ಮತ್ತು ಬ್ರಿಟಾನಿಯಾ ರೆಸ್ಟೊರೆಂಟ್ ನ ಕೆಳಭಾಗವನ್ನು ಹೊಂದಿದೆ.
ಡೆಕ್ ೩ ಇಲ್ಯೂಮಿನೇಷನ್ ಗಳ ಮೇಲಿನ ಹಂತಗಳನ್ನು ಹೊಂದಿದ್ದು , ರಾಯಲ್ ಕೋರ್ಟ್ ಥಿಯೇಟರ್ ಮತ್ತು ಬ್ರಿಟಾನಿಯಾ ರೆಸ್ಟೊರೆಂಟ್ ಹಾಗೂ ಒಂದು ಸಣ್ಣ ಶಾಪಿಂಗ್ ಆರ್ಕೆಡ್ ," ವೀವ್ ಶಾಂಪೇನ್ ಬಾರ್ " , ಚಾರ್ಟ್ ರೂಮ್, ಸರ್ ಸಾಮುವೇಲ್ಸ್ ವೈನ್ ಬಾರ್ , ದಿ " ಕ್ವೀನ್ ರೂಮ್" ಮತ್ತು "G೩೨" ರಾತ್ರಿ ಕ್ಲಬ್ ಗಳು ಇಲ್ಲಿವೆ.
ಇನ್ನೊಂದು ಪ್ರಮುಖ ಸಾರ್ವಜನಿಕ ಡೆಕ್ ಎಂದರೆ ಡೆಕ್ ೭, ಇದರಲ್ಲಿ ," ಕ್ಯಾನಿಯನ್ ರಾಂಚ್ ಸ್ಪಾ", " ವಿಂಟರ್ ಗಾರ್ಡನ್" , "ಕಿಂಗ್ಸ್ ಕೋರ್ಟ್", "ದಿ ಕ್ವೀನ್ಸ್ ಗ್ರಿಲ್ ಲೌಂಜ್" ಮತ್ತು ಅತಿ ಹೆಚ್ಚು ದರವನ್ನು ನೀಡುವ ಪ್ರಯಾಣಿಕರಿಗಾಗಿ ದಿ "ಕ್ವೀನ್ಸ್ ಗ್ರಿಲ್ " ಮತ್ತು " ಪ್ರಿನ್ಸೆಸ್ ಗ್ರಿಲ್" ರೆಸ್ಟೋರೆಂಟ್ ಗಳು ಇವೆ.
ಡೆಕ್ ೮ ರಲ್ಲಿರುವ ಕೊಠಡಿಗಳೆಂದರೆ à la carte ಟೋಡ್ ಇಂಗ್ಲೀಷ್ ರೆಸ್ಟೋರೆಂಟ್, ೮,೦೦೦ ಪುಸ್ತಕಳಿರುವ ಒಂದು ಗ್ರಂಥಾಲಯ , ಒಂದು ಪುಸ್ತಕ ಮಳಿಗೆ ಮತ್ತು ಕ್ಯಾನಿಯನ್ ರಾಂಚ್ ಸ್ಪಾ ನ ಮೇಲ್ಭಾಗ.
ಮತ್ತು ಹಡಗಿನ ಹಿಂಭಾಗದ ಡೆಕ್ ೮ ರಲ್ಲೂ ಸಹ ಒಂದು ದೊಡ್ಡ ಕೊಳ ಮತ್ತು ಮಳಿಗೆ ಇವೆ.
ಡೆಕ್ ೧೨ ಸ್ಟಾರ್ಟ್ ಬೋರ್ಡ್‌ನ ಹಿಂಭಾಗದಲ್ಲಿ ನಾಯಿ ಕೊಟ್ಟಿಗೆಗಳು ಇದ್ದು , ಕೇವಲ ಅಟ್ಲಾಂಟಿಕ್‍ಗಳನ್ನು ದಾಟುವಾಗ ಮಾತ್ರ ಲಭ್ಯವಾಗುತ್ತವೆ.
ಇವು ಸುಮಾರು ಹನ್ನೆರಡು ನಾಯಿಗಳು ಹಾಗೂ ಆರು ಬೆಕ್ಕುಗಳನ್ನು ಚಿಕ್ಕ ಮತ್ತು ದೊಡ್ದ ಪಂಜರಗಳಲ್ಲಿ ಇಡುವಷ್ಟು ಸ್ಥಳಾವಕಾಶವನ್ನು ಕಲ್ಪಿಸುತ್ತವೆ.

ಹಡಗಿನಲ್ಲಿರುವ ಕಿಂಗ್ಸ್ ಕೋರ್ಟ್ ಏರಿಯಾ ದಿನದ ಇಪ್ಪತ್ತ ನಾಲ್ಕು ಗಂಟೆಗಳೂ ತೆರೆದಿದ್ದು, ಬೆಳಗಿನ ಉಪಹಾರ ಮತ್ತು ಮಧ್ಯಾನದ ಭೋಜನಕ್ಕೆ ಸ್ವಯಂ ಸೇವಾ ಪದ್ದತಿಯ ಸೌಲಭ್ಯಗಳನ್ನು ನೀಡುತ್ತದೆ.
ಪ್ರಯಾಣಿಕರು ಯಾವ ವರ್ಗದ ವಸತಿ ವ್ಯವಸ್ಥೆಯಲ್ಲಿ ತಾವು ಪ್ರಯಾಣಿಸಲು ಇಚ್ಚಿಸುತ್ತಾರೆ ಎಂಬುದನ್ನು ಕೇಳಲಾಗುತ್ತದೆ. ಬಹುತೇಕ ಪ್ರಯಾಣಿಕರು ( ಸುಮಾರು ೮೫% ರಷ್ಟು) "ಬ್ರಿಟಾನಿಯಾ" ವರ್ಗವನ್ನೇ ಆಯ್ಕೆ ಮಾಡಿಕೊಳ್ಳುತ್ತಾರೆ (ಆದ್ದರಿಂದ ಮುಖ್ಯ ರೆಸ್ಟೊರೆಂಟ್ ನಲ್ಲಿ ಉಪಹಾರ ಸೇವಿಸುತ್ತಾರೆ)
ಆದರೆ ಪ್ರಯಾಣಿಕರು ಜೂನಿಯರ್ ಸುಟ್ ( ಮತ್ತು "ಪ್ರಿನ್ಸೆಸ್ ಗ್ರಿಲ್ ನಲ್ಲಿ ಉಪಹಾರ ಸೇವಿಸುವುದು) ಅಥವಾ ಸುಟ್ ( ಮತ್ತು ಕ್ವೀನ್ಸ್ ಗ್ರಿಲ್ ನಲ್ಲಿ ಉಪಹಾರ ಸೇವಿಸುವುದು)ನ್ನು ಆಯ್ಕೆ ಮಾಡಿಕೊಳ್ಳುವ ಅವಕಾಶ ಕಲ್ಪಿಸಲಾಗಿದೆ.
ಈ ಎರಡನೇ ವರ್ಗದಲ್ಲಿ ಇರುವ ಪ್ರಯಾಣಿಕರನ್ನು ಕುನಾರ್ಡ್ " ಗ್ರಿಲ್ ಪ್ರಯಾಣಿಕರು" ಎಂದು ಗುಂಪು ಮಾಡುತ್ತದೆ ಮತ್ತು ಅವರು "ಕ್ವೀನ್ಸ್ ಗ್ರಿಲ್ ಲೌಂಜ್ ನ್ನು ಬಳಸುವುದಕ್ಕೆ ಅನುಮತಿ ನೀಡಲಾಗುತ್ತದೆ ಹಾಗೂ ೧೧ನೇ ಡೆಕ್ ನಲ್ಲಿ ಒಂದು ಖಾಸಗಿ ಹೊರಾಂಗಣವಿದ್ದು ತನ್ನದೇ ಆದ ಈಜು ಕೊಳವನ್ನು ಹೊಂದಿದೆ.
ಈ ಲಕ್ಷಣವನ್ನು "ಕ್ವೀನ್ ವಿಕ್ಟೋರಿಯಾ " ಮತ್ತು "ಕ್ವೀನ್ ಎಲಿಜಬೆತ್" ನಲ್ಲೂ ಸಹ ಕಾಣಬಹುದು.
ಆದರೆ, ಇತರ ಎಲ್ಲಾ ಸಾರ್ವಜನಿಕ ಸ್ಥಳಗಳನ್ನು ಎಲ್ಲಾ ಪ್ರಯಾಣಿಕರು ಬಳಸಬಹುದು.
ಬ್ರಿಟಾನಿಯಾ ರೆಸ್ಟೊರೆಂಟ್ ಎರಡು ಡೆಕ್ ಗಳಲ್ಲಿ ಹಡಗಿನ ಸಂಪೂರ್ಣ ಅಗಲವನ್ನು ಆಕ್ರಮಿಸುವುದರಿಂದ, ಪ್ರಯಾಣಿಕರು ಭೋಜನದ ಕೋಣೆಯನ್ನು ಹಾದುಹೋಗದೇ ಮುಖ್ಯ ಸಭಾಂಗಣದಿಂದ ಕ್ವೀನ್ಸ್ ಕೋಣೆಗೆ ಹೋಗಲು ಎರಡೂ ಡೆಕ್ಗಳ ನಡುವೆ ಡೆಕ್ ೩L ನ್ನು ನಿರ್ಮಿಸಲಾಗಿದೆ. ೩ ನೇ ಡೆಕ್‌ನಲ್ಲಿರುವ ರೆಸ್ಟೊರೆಂಟ್ನ ಬಾಲ್ಕನಿಯ ಕೆಳ ಭಾಗದಲ್ಲಿ ಹಾಗೂ ೨ನೇ ಡೆಕ್ನ ಪ್ರಮುಖ ಸ್ಥಳದ ಮೇಲ್ಬಾಗದಲ್ಲಿ ಎರಡು ಮೊಗಸಾಲೆಗಳಿವೆ. ಈ ಕಾರಣದಿಂದ ಬ್ರಿಟಾನಿಯಾದ ಬಾಲ್ಕನಿ ಹಡಗಿನ ಹೊದಿಕೆಯ ಮೇಲೆ ಹತ್ತಿ ಹೋಗಲು ಅಂತಸ್ತುಗಳನ್ನು ಹೊಂದಿದೆ. ಮುಖ್ಯ ರೆಸ್ಟೋರೆಂಟ್ ಇರುವ ಪ್ರದೇಶದಲ್ಲಿ ಕಿಟಕಿಯ ಮೂರು ಸಾಲುಗಳಿದ್ದು ಈ ವ್ಯವಸ್ಥೆಗೆ ಉದಾಹರಣೆಯಂಬಂತಿದೆ, ಇವುಗಳಲ್ಲಿ ಮೇಲಿನ ಎರಡು ಸಾಲುಗಳು ಮತ್ತು ಅತ್ಯಂತ ಕೆಳಗಿನ ಸಾಲು ಭೋಜನದ ಕೋಣೆಗೆ ಬೆಳಕನ್ನು ಕೊಡುತ್ತದೆ, ಆದರೆ ಮಧ್ಯದ ಸಾಲು ಡೆಕ್ ೩L ಗೆ ಬೆಳಕನ್ನು ನೀಡುತ್ತದೆ. ರಾಯಲ್ ಕೋರ್ಟ್ ಥಿಯೇಟರ್ ನಲ್ಲೂ ಇಂತಹದ್ದೇ ವ್ಯವಸ್ಥೆಯನ್ನು ಕಾಣಬಹುದು. ಅದೇ ರೀತಿಯಲ್ಲಿ, ಡೆಕ್ ೩ ರ ಎರಡೂ ಬದಿಗಳಲ್ಲಿ ಇರುವ ಹಾದಿಗಳು ಮುಂದುವರೆದು ಪ್ರವೇಶ ದ್ವಾರದಲ್ಲಿನ ಬೆಳಕು ಮತ್ತು ಕೋಣೆಯು ಮುಂಭಾಗದಲ್ಲಿರುವ ಎಲೆವೇಟರ್ನ ನಡುವೆ ಆಗುವ ಡೆಕ್ ಎಲೆವೇಟರ್ ಬದಲಾವಣೆಯನ್ನು ಸರಿದೂಗಿಸುತ್ತದೆ.
"ಕ್ವೀನ್ ಮೇರಿ೨" ಯ ಸಾರ್ವಜನಿಕ ಕೊಠಡಿಗಳು, ಮೊಗಸಾಲೆಗಳು, ಸ್ಟೇಟ್ ರೂಮ್ ಗಳು ಮತ್ತು ಸಭಾಮಂಟಪಗಳಲ್ಲಿ ೫೦೦೦ ಕ್ಕಿಂತಲೂ ಹೆಚ್ಚು ಕುಶಲ ಕೆಲಸಗಳು ಎದ್ದು ಕಾಣುತ್ತವೆ, ಇವು ಹದಿನಾರು ವಿಭಿನ್ನ ರಾಷ್ಟ್ರಗಳಿಂದ ಆಗಮಿಸಿದ ಸುಮಾರು ೧೨೮ ಕುಶಲ ಕರ್ಮಿಗಳಿಂದ ರಚಿತವಾಗಿವೆ. ಬಾರ್ಬಾರ ಬ್ರೋಕ್ ಮಾನ್ಸ್ ನ ಚಿತ್ರ ಜವನಿಕೆಯಲ್ಲಿ ಗಮನಿಸಲೇ ಬೇಕಾದ ಎರಡು ಪ್ರಮುಖ ಅಂಶಗಳೆಂದರೆ , ಸಮುದ್ರಯಾನ ಹಡಗಿನ ಸೇತುವೆಯ ಅಮೂರ್ತ ಚಿತ್ರಣ ಹಾಗೂ ಬ್ರಿಟಾನಿಯಾ ರೆಸ್ಟೊರೆಂಟ್ ನ ಸಂಪೂರ್ಣ ಎತ್ತರವನ್ನು ಆಕ್ರಮಿಸಿರುವ ನ್ಯೂಯಾರ್ಕ್ ಸ್ಕೈ ಲೈನ್ ಮತ್ತು ಮೂಲ "ಕ್ವೀನ್ ಮೇರಿ" ಯ ಪ್ರಧಾನ ಭೋಜನಾಲಯದಲ್ಲಿ ಕಂಡು ಬರುವ ಆರ್ಟ್ ಡೆಕೋ ನಿಂದ ಸ್ಪೂರ್ತಿ ಪಡೆದ ಪ್ರಧಾನ ಸಭಾಂಗಣದಲ್ಲಿರುವ ಜಾನ್ ಮೆಕ್ ಕೆನ್ನಾ ದ ಕಂಚಿನ ಹಾಳೆಯಲ್ಲಿರುವ ಗೋಡೆಯ ಮೇಲಿನ ಭಿತ್ತಿ ಚಿತ್ರ .
ವಿನ್ಯಾಸ ಮತ್ತು ನಿರ್ಮಾಣದ ರಚನೆ
ಒಳಾಂಗಣ
ಕುನಾರ್ಡ್ ರಾಯಲ್ ರೆಂಡೇಝ್ವಸ್
ಬೋಸ್ಟನ್ ಕಪ್